Billy Graham se toestand verswakBlilly Graham Die bekende Amerikaanse evangelis, Billy Graham, se toestand het die afgelope ruk baie verswak, aldus sy seun, Franklin. Franklin is nie seker of sy 95-jarige pa eens weet van oud-president Nelson Mandela se afsterwe nie, aldus CNN. Graham het op 8 November, met sy verjaarsdag, nog ‘n kragtige evangelieboodskap in ‘n landswye TV-uitsending gebring. Na raming het Graham tydens sy lewe vir sowat 215 miljoen mense in 185 lande gepreek – meestal as TV-prediker.